רודי פרננדס

רודולפו "רודי" פרננדס פארס (בספרדית: Rodolfo "Rudy" Fernández Farrés; נולד ב-4 באפריל 1985 בפלמה דה מיורקה) הוא כדורסלן עבר ספרדי. פרננדס נולד בפלמה דה מיורקה. הוריו היו בעברם כדורסלנים ששיחקו בליגת העל הספרדית. הוא אהב כדורסל כבר בילדותו, בעיקר בשל עובדת קידום הכדורסל בעיר בדאלונה. הליכתו לשחק בחובנטוד בדאלונה הייתה מפתיעה, בשל העובדה שקיבל הצעה מברצלונה המשתלמת יותר מבחינה כלכלית, ואחותו מרתה שיחקה בעברה בקבוצה ואף בליגת ה-WNBA.‏ פרננדס התחיל את הקריירה המקצוענית שלו בשנת 2001 בקבוצת חובנטוד בדאלונה הספרדית, בגיל 16. בשנת 2004 הוא זכה בתואר ה-MVP של גביע המלך הספרדי. בעונת 2005/2006 הוא זכה עם בדאלונה בגביע היורוקאפ, ואף זכה בתואר ה-MVP בפיינל פור של המפעל. בעונה זו הוא זכה עם בדאלונה גם באליפות הליגה הקטלאנית. בעונת 2006/2007 פרננדס זכה בתואר הכוכב העולה של היורוליג. ביולי 2007 פרננדס חתם על הארכת חוזהו בבדאלונה עד שנת 2011. בעונת 2007/2008 פרננדס זכה עם חובנטוד בדאלונה בגביע היול"ב, ואף השלים עימה טרבל מאחר שזכתה הקבוצה גם בגביע המלך הספרדי ואליפות הליגה הקטלאנית. הוא זכה גם בשלושה תארים אישיים בעונה זו: ה-MVP של גביע המלך הספרדי, ה-MVP של הליגה הקטלאנית ותואר מלך הסלים של הליגה הספרדית. במאי 2007 פרננדס נבחר במקום ה-24 בדראפט ה-NBA על ידי קבוצת פיניקס סאנס, והועבר מאוחר יותר בטרייד לקבוצת פורטלנד טרייל בלייזרס. למרות שנבחר בסיבוב הראשון, העדיף פרננדס להישאר לשחק עונה נוספת בחובנטוד בדאלונה. ב-6 ביוני 2008 פרננדס עזב את בדאלונה והצטרף לפורטלנד טרייל בלייזרס, וחתם על חוזהו בפורטלנד ב-1 ביולי. הוא התקבל באהדה רבה על ידי אוהדי פורטלנד בעת הגעתו לארצות הברית; מאמן הקבוצה נייט מקמילן אף אמר עליו: "רודי פרננדס הולך להיות שחקן מאוד מיוחד". בקיץ 2008 הרשים פרננדס, כאשר הצטיין ורשם מספר מהלכים יפים במשחקי ההכנה של פורטלנד. אף על פי כן, היו ספקות לגבי מספר דקות המשחק שיקבל ב-NBA, בשל העובדה שבקבוצה משחק הגארד המצטיין ברנדון רוי. הוא סיים את עונת הרוקי שלו ב-NBA עם 10.4 נקודות ב-25.6 דקות בממוצע למשחק. הוא קלע בעונה זו 159 שלשות, ובכך שבר את שיא השלשות לשחקן רוקי ב-NBA.‏ הוא נבחר לחמישיית הרוקיז השנייה של העונה. ב-13 בדצמבר 2011 הועבר פרננדס (עם קורי ברואר) על ידי דאלאס מאבריקס אל דנוור נאגטס תמורת בחירת סיבוב שני בדראפט. ב-21 ביולי 2012 חתם פרננדס בריאל מדריד. בסוף עונת 2023/2024 פרש פרננדס מכדורסל. במדי הנבחרות הצעירות של ספרד פרננדס השתתף במהלך השנים באליפויות אירופה עד גיל 16 ובאליפויות אירופה עד גיל 18. פרננדס הצטרף לנבחרת הבוגרת של ספרד בשנת 2004, ובקיץ של שנה זו השתתף עם נבחרתו בטורניר הכדורסל של אולימפיאדת אתונה. בשנת 2006 פרננדס זכה עם נבחרת ספרד במדליית הזהב באליפות העולם, לאחר שקלע בטורניר זה 9.1 נקודות בממוצע למשחק. באליפות אירופה 2007 פרננדס זכה עם נבחרת ספרד במדליית הכסף, לאחר שספרד הפסידה בגמר לנבחרת רוסיה. באולימפיאדת בייג'ינג 2008 פרננדס זכה עם נבחרת ספרד במדליית הכסף, לאחר שנבחרתו הפסידה בגמר לנבחרת ארצות הברית. על אף ההפסד פרננדס הצטיין רבות במשחק הגמר. בשנת 2009 סייע פרננדס לנבחרתו לזכות לראשונה בתולדותיה באליפות אירופה. הוא השיג בטורניר זה ממוצעים של 13.6 נקודות ו-3.5 ריבאונדים למשחק, ונבחר לחמישיית הטורניר. עם נבחרת ספרד אליפות העולם (2): 2006, 2019 אליפות אירופה (4): 2009, 2011, 2015, 2022 עם חובנטוד בדאלונה גביע היורוצ'לנג' (1): 2006 גביע המלך הספרדי (1): 2008 גביע היול"ב (1): 2008 עם ריאל מדריד אליפות ספרד (6): 2013, 2015, 2016, 2018, 2019, 2022 הגביע הספרדי (5): 2014, 2015, 2016, 2017, 2020 הגביע הביניבשתי: 2015 יורוליג (2): 2015, 2018, 2023 מדיה וקבצים בנושא רודי פרננדס בוויקישיתוף אתר האינטרנט הרשמי של רודי פרננדס רודי פרננדס, ברשת החברתית פייסבוק רודי פרננדס, ברשת החברתית אקס (טוויטר) פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית) חולמים בספרדית, עיתון מקור ראשון, 31.10.2006 Liga.co.il, רודי-כוכב עולה, 23.04.2008 ספורט 5, חובנטוד בדאלונה זכתה ביול"ב קאפ, 14.04.2008 אור שקדי‏, רודי פרננדס מצטרף לפורטלנד, באתר וואלה, 7 ביוני 2008 מערכת וואלה!‏, מקמילן: "רודי פרננדס הולך להיות שחקן מאוד מיוחד", באתר וואלה, 23 בספטמבר 2008 גל נרקיס, קבוצה ביום, פורטלנד טרייל בלייזרס: ילדים טובים, באתר nrg מעריב, 13/10/2008 שיאי רוקי באתר NBA.com